Okresná prokuratúra Čadca 
Slovenských dobrovoľníkov 2749/12 A, 022 74 Čadca 4

Sp. zn. : Pv 407/11/5502	Čadca, 5.11.2013
EEČ : 2-37-199-2013

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a) Trestného zákona číslo 300/2005 Zbierky zákonov v znení zákona číslo 576/2009 Zbierky zákonov v spolupáchateľstve podľa § 20 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov iné trestné činy

Rozhodol: 	prokurátorka Okresnej prokuratúry Čadca
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
4.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 9.1.2012, spisová značka Pv 407/11/5502, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Skutková veta:
dňa 29.04.2011 okolo 23:30 hod. po predchádzajúcej vzájomnej dohode  za použitia nájdených originálnych kľúčov  otvorili a naštartovali osobné motorové vozidlo značky XXXXX, ev. č. XXXXX, ktorého hodnota bola 1.500 Eur a  ktoré sa nachádzalo na XXXXX XXXXX v XXXXX, okres XXXXX, s vozidlom  prešli po ulici XXXXX XXXXX, cez osadu zv. XXXXX v XXXXX, kde na lúke, nachádzajúcej sa nad touto osadou vozidlo odstavili, z vozidla odcudzili autorádio zn. Kenwood, tenisky značky Adidas, halové tenisky zv. Puma, športový vak zn. Adidas, športový ruksak zn. Jako, 15 CD nosičov s rôznou hudbou, 10 DV nosičov s videozáznamami športových podujatí, 18 DVD nosičov tréningových programov, 8 občerstvovacích fliaš s nosičmi zn. Quick, 5 futbalových pohárov, 1 slovenskú zástavu o rozmeroch 5x3 m, 1  notebook zn. Acer, pečiatku XXXXX XXXXX s adresou, rôzne dokumenty z tohto klubu, čím poškodenému XXXXX spôsobili škodu na odcudzených veciach 1.540,74 Eur a škodu  na vozidle, ktoré bolo nájdené obhorené na lesnej ceste v obci XXXXX, časť XXXXX, okres XXXXX 1.500 Eur,  poškodenému XXXXX XXXXX so sídlom XXXXX, XXXXX v zast. XXXXX spôsobili škodu  na odcudzených veciach 281,45 Eur.

Uznesením prokurátora Okresnej prokuratúry XXXXX zo dňa 9.1.2012, spisová značka Pv 407/11/5502, bola určená všetkým obvineným skúšobná doba v trvaní 12 mesiacov.
Odôvodnenie:
	Uznesením námestníčky okresného prokurátora v Čadci pod sp. zn. Pv 407/11/5502-14 zo dňa 9. januára 2012 bolo podľa § 216 odsek 1 Trestného poriadku proti obvineným XXXXX, XXXXX, XXXXX a XXXXX podmienečne zastavené trestné stíhanie pre prečin neoprávneného používania cudzieho motorového vozidla podľa § 216 odsek 1 Trestného zákona v spolupáchateľstve podľa § 20 Trestného zákona a prečin krádeže podľa § 212 odsek 2 písm. a) Trestného zákona v spolupáchateľstve podľa § 20 Trestného zákona, na tom skutkovom základe,  ako je uvedené vo výrokovej časti tohto uznesenia. 

Podľa § 216 odsek 2 Trestného poriadku bola obvineným XXXXX, XXXXX, XXXXX a XXXXX určená skúšobná doba v trvaní 12 (dvanásť) mesiacov. 

Podľa § 216 odsek 3 Trestného poriadku bolo uložené obvineným XXXXX, XXXXX, XXXXX a XXXXX, aby v priebehu skúšobnej doby podmienečného zastavenia trestného stíhania spoločne uhradili poškodenému XXXXX, narodenému XXXXX v XXXXX, trvale bytom XXXXX, časť XXXXX, okres XXXXX, škodu v sume 3.332,20 Eur.

Uznesenie o podmienečnom zastavení trestného stíhania nadobudlo právoplatnosť dňa 25.02.2012  a skúšobná doba uplynula dňom 25.02.2013.

Podľa § 217 odsek 1 Trestného poriadku, ak  obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Z vyžiadaných správ od Obvodného oddelenia PZ XXXXX, Obvodného úradu, odboru VVS v XXXXX, Mestského úradu XXXXX, ako i z odpisov z registra trestov bolo zistené, že sa obvinení v skúšobnej dobe nedopustili žiadneho protiprávneho konania a v registri trestov nemajú  ďalší záznam. 

Zo správy poškodeného XXXXX z 30.10.2013 vyplýva, že obvinený XXXXX, XXXXX, XXXXX mu podľa dohody uhradili škodu v stanovenom termíne. Poškodený ďalej oznamuje, že škodu od XXXXX považuje za uhradenú. 

Nakoľko obvinení XXXXX, XXXXX, XXXXX a XXXXX v skúšobnej dobe podmienečného zastavenia trestného stíhania viedli riadny život, uhradili škodu, ku ktorej boli zaviazaní, boli splnené podmienky uvedené v ustanovení § 217 odsek 1 Trestného poriadku a preto som rozhodla tak, ako je uvedené vo výrokovej časti tohto uznesenia. 
 
Právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písm. e/ Trestného poriadku. 

Poučenie:
Proti tomuto uzneseniu je v zmysle § 217 odsek 3 Trestného  poriadku  prípustná sťažnosť, ktorú môže obvinený a poškodený podať do 3 dní od jeho doručenia na Krajskú prokuratúru XXXXX prostredníctvom Okresnej prokuratúry XXXXX. Sťažnosť má odkladný účinok.

Mgr. Janka Švaňová
prokurátorka